
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 8. marta noteikumos Nr. 157 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrija ir sagatavojusi Ministru kabineta noteikumu projektu “Grozījumi Ministru kabineta 2022. gada 8. marta noteikumos Nr. 157 "Noteikumi par valsts valodas zināšanu apjomu un valsts valodas prasmes pārbaudes kārtību”” (turpmāk – projekts) pēc savas iniciatīvas. Projekts izstrādāts saskaņā ar grozījumiem Imigrācijas likuma pārejas noteikumu 58.punktā, kas Saeimā pieņemti 2023. gada 5. aprīlī.
1.2. Mērķis
Mērķa apraksts
Noteikt kārtību, kādā Krievijas Federācijas pilsoņi reģistrējas un kārto valsts valodas prasmes pārbaudi (turpmāk - pārbaude), ja tai nav reģistrējušies līdz 2023. gada 24. martam, kā arī noteikt procedūru atkārtotas pārbaudes kārtošanai noteiktā laika periodā, lai īstenotu Saeimā 2023. gada 5. aprīlī pieņemtos grozījumus Imigrācijas likuma pārejas noteikumu 58. punktā, kas nosaka atkārtotas pārbaudes laika pagarinājumu līdz 2023. gada 30. novembrim.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2022. gada 24. septembrī stājās spēkā grozījumi Imigrācijas likumā. Grozījumi likumā paredzēja to, ka Krievijas Federācijas pilsoņiem, kas pirms citas valsts pilsonības saņemšanas bijuši Latvijas pilsoņi vai Latvijas nepilsoņi un uzturas Latvijā ar pastāvīgās uzturēšanās atļauju, kas saņemta saistībā ar Imigrācijas likuma 24. panta pirmās daļas 8. punktu (turpmāk – KF pilsoņi), Pilsonības un migrācijas lietu pārvaldē (turpmāk – pārvalde)  līdz 2023. gada 1. septembrim  jāiesniedz dokuments, kas apliecina nokārtotu valsts valodas zināšanu pārbaudi vismaz pamata līmeņa 2. pakāpē (A2). 2023. gada 1. februārī stājās spēkā grozījumi Ministru kabienta 2022. gada 8. marta noteikumos Nr. 157 "Noteikumi par valsts valodas zināšanu apjomu un valsts valodas prasmes pārbaudes kārtību” (turpmāk - noteikumi Nr. 157), kuros noteikts, ka Krievijas Federācijas pilsoņi reģistrējas pārbaudei no 2023. gada 1. marta līdz 24. martam un kārto pārbaudi no 11. aprīļa līdz 31. jūlijam. Noteikumi Nr. 157 paredz, ka persona, kas vēlas kārtot pārbaudi un KF pilsoņi, var iesniegt iesniegumu par pārbaudes kārtošanu personīgi centrā. Ja iesniegumu iesniedz personīgi, persona uzrāda derīgu personu apliecinošu dokumentu. Kā arī to, ka Valsts izglītības satura centrs (turpmāk - centrs) informāciju KF pilsoņiem par konkrētās pārbaudes vietu un laiku paziņo tīmekļvietnē līdz 2023. gada 1. aprīlim.
Saeimā 2023. gada 5. aprīlī tika pieņemti grozījumi Imigrācijas likuma pārejas noteikumu 58. punktā, kurā noteikts, ka KF pilsonim, kas ir saņēmis pastāvīgās uzturēšanās atļauju saskaņā ar šā likuma 24. panta pirmās daļas 8. punktu, pastāvīgās uzturēšanās atļauja ir derīga līdz 2023. gada 1. septembrim, ja pārvaldē līdz minētajam termiņam nav saņemti nepieciešamie dokumenti Eiropas Savienības pastāvīgā iedzīvotāja statusa pieprasīšanai, līdz 2023. gada 31. decembrim attiecībā uz personu, kurai Eiropas Savienības pastāvīgā iedzīvotāja statusa pieprasīšanai ir nepieciešams apliecinājums par valsts valodas apguvi, ja Pārvaldē līdz 2023. gada 1. septembrim ir saņemta informācija par to, ka šī persona līdz 2023. gada 1. septembrim vismaz vienu reizi ir kārtojusi pārbaudi un šai personai noteikta atkārtota pārbaudes kārtošana līdz 2023. gada 30. novembrim, bet pārvaldē līdz 2023. gada 31. decembrim nav saņemti nepieciešamie dokumenti Eiropas Savienības pastāvīgā iedzīvotāja statusa pieprasīšanai vai arī līdz galīgā nolēmuma spēkā stāšanās dienai lietā par Eiropas Savienības pastāvīgā iedzīvotāja statusa pieprasīšanu, ja persona iesniegusi nepieciešamos dokumentus šā statusa pieprasīšanai.
Problēmas un risinājumi
Problēmas apraksts
No 2023. gada 1. februāra līdz 2023. gada 24. martam pārbaudei reģistrējās 8131 KF pilsoņi (mērķa grupa kopā 17865), secināms, ka pārbaudei nav reģistrējušies 9734 KF pilsoņi. Analizējot datus par pārbaudes kārtošanas rezultātiem KF pilsoņiem 2022. gadā, ir konstatēts, ka apmēram 50% nenokārto pārbaudi nepieciešamajā līmenī un pakāpē. Līdz ar to, ir prognozējams, ka no 8131 personām aptuveni 4000 personas reģistrēsies atkārtotai valsts valodas prasmes pārbaudei, kas radīs papildus slodzi uz centra kapacitāti.
Lai izpildītu Saeimā 2023. gada 5. aprīlī pieņemtos grozījumus Imigrācijas likuma pārejas noteikumu 58. punktā, kas nosaka obligātu pārbaudes kārtošanu līdz 2023. gada 1. septembrim un atkārtotas pārbaudes kārtošanu līdz 2023. gada 30. novembrim, kā arī nodrošinātu vienmērīgu, organizētu un plānveidīgu pārbaudes kārtošanas procesu, ir nepieciešams noteikt jaunu reģistrēšanās un pārbaudes kārtošanas procedūru KF pilsoņiem līdz 2023. gada 1. septembrim, ja minētās personas nav reģistrējušās pārbaudei līdz 2023. gada 24. martam, kā arī noteikt laika posmu, kurā būs iespējams reģistrēties un kārtot pārbaudi atkārtoti no 2023. gada 4. septembra līdz 30. novembrim. 
Ievērojot Covid-19 infekcijas izplatības pārvaldības likumā noteikto pasākumu kopumu attiecībā uz valsts pārvaldes sniegtajiem pakalpojumiem, kā arī ņemot vērā sabiedrības veselības un drošības interesēm samērīgu privātpersonu tiesību un pienākumu apjomu un efektīvu valsts institūciju darbību ar mērķi samazināt reģistrēšanās procesam nepieciešamās telpu nomas izmaksas un konsultantu (reģistrētāju) atalgojuma izmaksas, turpmāk reģistrēšanās pārbaudei tiks nodrošināta tikai elektroniski saskaņā ar normatīvajos aktos par elektronisko dokumentu apriti noteikto kārtību vai pa pastu.
Līdz šim Noteikumi Nr. 157 paredzēja, ka centrs KF pilsoņiem informāciju par konkrētās pārbaudes vietu un laiku paziņo tīmekļvietnē līdz 2023. gada 1. aprīlim, personām, kuras reģistrējās pārbaudei līdz 24. martam, taču visbiežāk personas telefoniski vai, izmantojot elektroniskā pasta starpniecību, vērsās pie centra darbiniekiem pēc palīdzības, tāpēc ir nepieciešams noteikt, ka centrs informāciju par konkrētās pārbaudes vietu un laiku paziņo personai saziņas veidā, ko persona norādījusi iesniegumā.
Risinājuma apraksts
Projektā noteikta jauna reģistrēšanās kārtība KF pilsoņiem - tie, kuri nereģistrējās pārbaudei līdz 2023. gada 24. martam, var reģistrēties tai no 2023. gada 1. jūnija līdz 30. jūnijam, un attiecīgi kārtot pārbaudi no 2023. gada 1. jūlija līdz 13. augustam. Minētie termiņi noteikti, ņemot vērā Saeimā 2023. gada 5. aprīlī pieņemtos grozījumus Imigrācijas likuma pārejas noteikumu 58. punkta 2. apakšpunktā, kurā ir noteikts, ka centram līdz 2023. gada 1. septembrim ir jāiesniedz Pārvaldei informācija par KF pilsoņiem, kuri līdz 2023. gada 1. septembrim vismaz vienu reizi ir kārtojuši pārbaudi un, tiem, kuriem nepieciešamības gadījumā ir noteikta atkārtota pārbaude līdz 30. novembrim. Persona pārbaudes rezultātus saņem septītajā darba dienā un viņai ir tiesības iesniegt apstrīdēšanas iesniegumu viena mēneša laikā no pārbaudes rezultātu saņemšanas dienas. KF pilsoņiem pārbaudes noteiktas no 2023. gada jūlija mēnesī, lai nenokārtotas pārbaudes gadījumā dotu iespēju 2023. gada augustā reģistrēties atkārtotai pārbaudei, izpildot iepriekšminēta likuma noteiktos termiņus. 
Tādējādi KF pilsoņi atkārtotai pārbaudei reģistrējas no 2023. gada 1. augusta līdz 31. augustam, un atkārtoti pārbaudi kārto no 2023. 4. septembra līdz 30. novembrim. 
Lai atvieglotu iesniegumu par reģistrēšanos pārbaudei iesniegšanas procedūru, projekts paredz svītrot 22.3. apakšpunktu, kurā noteikts, ka persona iesniegumu par pārbaudes kārtošanu var iesniegt, ierodoties centrā klātienē. Turpmāk tiks nodrošināta reģistrēšanās pārbaudei tikai elektroniski saskaņā ar normatīvajos aktos par elektronisko dokumentu apriti noteikto kārtību vai pa pastu. Iesnieguma veidlapa par reģistrēšanos pārbaudei 
ir pieejama centra tīmekļvietnē - https://www.visc.gov.lv/lv/registresanas-parbaudei. Papildus informējam, ka Noteikumu Nr. 157 noslēguma jautājumu 61.3 1. apakšpunktā ir noteikts pārejas periods, ka ar 2024. gada 1. janvāri pārbaudei varēs reģistrēties, izmantojot e-pakalpojumu portālu www.latvija.lv. 
Projektā precizēta kārtība, kādā centrs informē KF pilsoņus par konkrētās pārbaudes vietu un laiku - noteikts, ka šo informāciju paziņo saziņas veidā, kuru persona norādījusi iesniegumā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
KF pilsoņi, personas, kuras vēlas kārtot pārbaudi
Ietekmes apraksts
KF pilsoņiem, kuri nav reģistrējušies pārbaudei līdz 2023. gada 24. martam, tiks nodrošināta papildu iespēja reģistrēties un kārtot pārbaudi, kā arī tiek nodrošināts konkrēts laika periods, lai reģistrētos un kārtotu pārbaudi atkārtoti. 

Visas personu grupas turpmāk iesniegumus par pārbaudes kārtošanu varēs iesniegt elektroniskā veidā vai pa pastu. 
Juridiskās personas
Pilsonības un migrācijas lietu pārvalde, Valsts izglītības satura centrs
Ietekmes apraksts
Jānodrošina pārbaudes procesa organizēšana un informācijas aprite starp centru un PLMP.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Projektā paredzēts īstenot Saeimā 2023. gada 5. aprīlī pieņemtos grozījumus Imigrācijas likuma pārejas noteikumu 58.punktā noteikto, ka KF pilsoņiem pastāvīgās uzturēšanās atļauja ir derīga līdz 2023. gada 1. septembrim, ja pārvaldē līdz minētajam termiņam nav saņemti nepieciešamie dokumenti Eiropas Savienības pastāvīgā iedzīvotāja statusa pieprasīšanai, līdz 2023. gada 31. decembrim attiecībā uz personu, kurai Eiropas Savienības pastāvīgā iedzīvotāja statusa pieprasīšanai ir nepieciešams apliecinājums par valsts valodas apguvi, ja Pārvaldē līdz 2023. gada 1. septembrim ir saņemta informācija par to, ka šī persona līdz 2023. gada 1. septembrim vismaz vienu reizi ir kārtojusi pārbaudi un šai personai noteikta atkārtota pārbaudes kārtošana līdz 2023. gada 30. novembrim, bet pārvaldē līdz 2023. gada 31. decembrim nav saņemti nepieciešamie dokumenti Eiropas Savienības pastāvīgā iedzīvotāja statusa pieprasīšanai vai arī līdz galīgā nolēmuma spēkā stāšanās dienai lietā par Eiropas Savienības pastāvīgā iedzīvotāja statusa pieprasīšanu, ja persona iesniegusi nepieciešamos dokumentus šā statusa pieprasīšanai.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Valsts izglītības satura centrs
Pilsonības un migrācijas lietu pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Iesniegumu par pārbaudes kārtošanu turpmāk tiks pieņemti elektroniskā formā vai pa pastu. 

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

